als_Latn dik_Latn sna_Latn
Posta Shqiptare do të hyjë në tregun e pagesave elektronike nëpërmjet bashkëpunimit me USAID. Shumë shpejt qytetarët do të kenë mundësi që nëpërmjet Postës Shqiptare të kryejnë pagesat nëpërmjet celularit.
Çdo pagesë që kryhet sot nëpër sportelet e Postës Shqiptare, do të mund të kryhet edhe me celular, pavarësisht nëse ky i fundit është një telefon inteligjent apo jo. Shërbimi do të jetë i aksesueshëm për të gjithë qytetarët deri në zonat më të thella dhe synon të kapë 100% të tregut shqiptar. Ky shërbim pritet të fillojë brenda pak muajve.
Në një konferencë të zhvilluar sot nga USAID dhe ku ishin të ftuar përfaqësues të kompanive të ndryshme të telekomunikacionit dhe bankave, si edhe me pjesëmarrjen e zëvendëskryeministrit, Ministres së Inovacionit dhe Guvernatorit të Bankës së Shqipërisë, u bë prezantimi i këtij projekti me mjaft interes për qytetarët shqiptarë.
Burimi: Top Channel
(Herë të lexuara: 49)
als_Latn als_Latn als_Latn eng_Latn als_Latn